Správa zo zahraničnej pracovnej cesty

1.	Účastník  ZPC:

Titul, meno a priezvisko:	Mgr. Ján Tokoš	
Pracovisko:	Sekcia štrukturálnych fondov, Odbor posudzovania projektov,
Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	Manažér posudzovania projektov	
Znalosť jazykov:	AJ/B2

Titul, meno a priezvisko:	Mgr. Dáša Petríková	
Pracovisko:	Sekcia štrukturálnych fondov, Odbor posudzovania projektov,
Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	Manažér posudzovania projektov	
Znalosť jazykov:	AJ/B2
	
Titul, meno a priezvisko:	Ing. Daniela Ilavská	
Pracovisko:	Sekcia štrukturálnych fondov, Odbor posudzovania projektov,
Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	Manažér posudzovania projektov	
Znalosť jazykov:	AJ/B2	
2.	Zahraničná pracovná cesta:
Štát:	Malta	
Mesto:	Valletta	
Vykonaná v doch:	31.05.2016- 04.06.2016 	
Prijímajúca organizácia:	Europeanfunds.info, Malta	
Účel cesty:	Účasť na školení „Verification 2014-20: are they all about performance check?“	
Spôsob financovania:	Účastnicky poplatok, vreckové, stravné, cestovné a ubytovanie hradilo MŠVVaŠ SR.
	
3.	Rámcový program pobytu:

31.05.2016	Odlet z Viedne do Valletty	
01.06.2016
02.06.2016
03.06.2016

04.06.2016

	Celodenná účasť na konferencii: 09,00 – 17,00
Celodenná účasť na konferencii: 09,00 – 17,00
Celodenná prezentácia projektov spolufinancovaných z európskych fondov na miestach ich realizácie: 09,00 – 18,00
Odlet z Valletty do Viedne

1. Deň
V prvý deň školenia nás privítali páni Trevor Fenech (riaditeľ spoločnosti EuropeanFunds.info) a Ray Bartolo (riaditeľ spoločnosti EuropeanFunds.info), ktorí nás sprevádzali prezentáciami a viedli praktické cvičenia. Témou prvej prezentácie bol manažment overovania pre Európu v roku 2020.  Cieľom európskych inštitúcií je docieliť v novom programovom období 2014 – 2020 trvalo udržateľný rast, aj ako reakcia na finančnú krízu, ktorá sa začala v roku 2008. Je 5 strategických cieľov Európa 2020: 1. Zamestnanosť (zvýšiť mieru zamestnanosti obyvateľov vo veku 20 až 64 rokov na 75 %) 2. Výskum, vývoj a inovácie (zvýšiť úroveň investícií do výskumu a vývoja/inovácií na 3 % HDP EÚ (zo súkromných aj verejných zdrojov) 3. Zmeny klímy a energia (znížiť emisie skleníkových plynov o 20 % (alebo za predpokladu širšej globálne dohody až o 30 %) oproti úrovniam z roku 1990, získavať 20 % energie z obnoviteľných zdrojov a dosiahnuť 20 - percentný nárast efektívnosti vo využívaní energie), 4. Vzdelávanie (znížiť pod 10 % podiel osôb, ktoré predčasne ukončia školskú dochádzku (minimálne 40 % podiel obyvateľov vo veku 30 – 34 rokov, ktorí majú ukončené vysokoškolské vzdelanie) 5. Chudoba a sociálne vylúčenie (aspoň o 20 miliónov znížiť počet osôb, ktorým hrozí chudoba a sociálne vylúčenie). K dosiahnutiu týchto strategických cieľov Európska únia určila 11 tematických cieľov. Finančný rámec na obdobie 2014 až 2020 predstavuje sumu vyše 1 bilión, 82 miliárd EUR, ktoré majú byť percentuálne rozdelené medzi jednotlivé politiky EÚ. Boli prezentované nové nástroje finančnej politiky ako partnerstvo a viacúrovňová kontrola projektov, princípy ex-ante kontroly, investičné priority pre špecifické regulácie ESF, ERDF a CF fondov. Boli zdôraznené rozdiely medzi výsledkami a výstupmi projektov, zacielenie na efektivitu, hospodárnosť a účelnosť vynaložených finančných prostriedkov. V ďalšej prezentácii sme sa venovali najbežnejším chybám v projektoch financovaných z EÚ fondov, rozdelené medzi neúmyselné a úmyselné chyby – podvody a korupciu. Cieľom EÚ je neustále znižovanie chybovosti čerpaných finančných prostriedkov, k čomu slúžia stanovené ciele vyjadrené percentuálne na každý rok programového obdobia pre jednotlivé politiky fondov EÚ. Podrobne boli vyčíslené nezrovnalosti za jednotlivé politiky a konkrétne štáty EÚ v minulom programovom období. Najviac neoprávnených výdavkov vyplýva z chýb vo verejnom obstarávaní. Bol popísaný mechanizmus OLAF a kvantifikované jeho zistenia. Následne sa rozoberali rozdiely v novom programovom období oproti tomu predchádzajúcemu, stanovenie indikátorov a cieľov. Stanovené boli výkonnostné rezervy pre priority a operačné programy, ktoré obsahujú míľniky a konkrétne ciele. Európska komisia má stanovené míľniky pre rok 2019 a ciele pre roky 2025 pre fondy ERDF, ESF a CF. Robili sme praktické cvičenia ako vypočítať míľniky pre ďalší rok vzhľadom k dosiahnutému finančnému čerpaniu v poslednom roku, k naplneniu a počtu stanovených indikátorov a v akom prípade je potrebné stanoviť korekciu. V ďalších prezentáciách sme sa venovali zjednodušenému vykazovaniu nákladov, čo je nástroj, ktorý výraznou mierou slúži k odbúravaniu administratívy a v konečnom dôsledku k efektivite vynaložených výdavkov pre jednotlivé operačné programy, ich vzťah k paušálnym výdavkom, priamym a nepriamym výdavkom. Počítali sme príklady, či boli v projektoch správne stanovené maximá pre nepriame výdavky, príklady na výpočet oprávnených výdavkov pri zjednodušenom vykazovaní personálnych výdavkov. Témou poslednej prezentácie prvého dňa boli finančné inštrumenty. Boli nám vysvetlené základné princípy finančných inštrumentov, ich kategórie a úrovne. Vo zvýšenej miere sme sa venovali kontrole ex-ante.

2. Deň 

Druhý deň pracovného seminára začínal úvodnou prezentáciou, v ktorej sme si v skratke zosumarizovali  poznatky z tematických prednášok predchádzajúceho dňa. Prednášajúci nadväzne prešiel k ďalšej téme prezentácie „Overovanie verejných obstarávaní a uplatňovanie finančných korekcií“. Prezentácia bola zameraná na základné princípy používané pri procesoch verejného obstarávania, spôsoby ako sa vyhnúť chybám vo fáze plánovania, prípravy, vyhlásenia, vyhodnotenia najlepších ponúk a uzatváraní zmlúv s úspešnými uchádzačmi, boli nám odprezentované spôsoby uplatňovania jednotlivých výšok finančných korekcií a príklady ich uplatňovania. Nasledujúca prezentácia s názvom „Overovanie postupov pri projektoch generujúcich príjmy“ nám poskytla informácie ohľadom projektov generujúcich príjmy a veľkých projektov, ako sú typy jednotlivých projektov, metódy špecifikované v Common Provisions Regulation a uviedli nám konceptuálne príklady. 
Tretia prednáška s názvom „Kontrola štátnej pomoci“ nám predstavila schémy štátnej pomoci, princípy kontroly štátnej pomoci, aplikovanie zákonného rámca a príklady stanovísk auditov k štátnej pomoci. Štvrtou prezentáciou „Overovanie horizontálnych priorít a publicita“ nám boli priblížené koncepty jednotlivých princípov a spôsoby ako ich overovať. Súčasťou tejto sekvencie bola aj praktická časť, kde sme mali vykonať kontrolu správnosti publicity na informačných tabuliach k projektu. Záverečná prezentácia „Ročné zúčtovanie, deklarovanie a ročné zhrnutie“ nám priblížila spoločné pravidlá výpočtu prvej zálohovej platby, priebežných platieb, záverečných platieb, lehoty na predkladanie žiadostí o platbu, taktiež nám boli odprezentované aj postupy pri príprave účtov týkajúcich sa účtovného roka.

3. Deň

Tretí deň konferencie bol venovaný  spoločnej  prezentácii, kde všetci účastníci dostali komplexnejší pohľad na realizáciu projektov spolufinancovaných zo zdrojov európskej únie a taktiež sa oboznámili s problémami pri ich realizácii. Hlavné aktivity, ktoré sa realizujú v rámci uvedených projektov patria medzi dôležitú súčasť príjmov krajiny, ďalej slúžia na spropagovanie turizmu, zachovanie kultúrneho dedičstva, obnovu a renováciu historických, kultúrnych a  vedeckých inštitúcií.  Z daných informácií a skúseností, ktoré nám boli odprezentované  na vysokej profesionálnej úrovni sme získali  celistvý názor o   sprostredkovaných odborných stanoviskách,  o prácach expertných skupín, ktoré na projektoch pracovali,  o budovaní nových partnerstiev, hľadaní ďalších možností financovania aktivít. Projekty a ich propagácia kládli hlavný dôraz  na aktivity globálneho vzdelávania, podporu,  skvalitnenie a rozšírenie služieb cestovného ruchu s celoročným využitím

V nižšie uvedenej tabuľke sú uvedené miesta, názvy projektov, prioritné osi, trvanie projektov a ceny jednotlivých projektov, ktoré nám boli odprezentované.

Miesto	Názov projektu	Prioritná os	Trvanie projektu	Cena projektu mil. EUR	
Fort St. Elmo 	Pevnosť St. Elmo dedičstvo a skúsenosti	Propagácia a udržateľnosť turizmu na Malte	2012-2015	15,3 	
Valletta Breakwater	Rekonštrukcia hlavného vlnolamu  v Marsaxlokk	Zlepšenie námorných dopravných spojov	2009-2015	10,5	
Castille Square - Valletta	Obohacujúce turistické a kultúrne ponuky vo Vallette	Propagácia a udržateľnosť turizmu na Malte	2014-2015	3,40	
Saliting Battery -  Valletta	Obnovenie dejiska bojov obrany mesta Valletta	Propagácia a udržateľnosť turizmu na Malte	2009-2015	2.00	
Barrakka lifts - Valletta	Vertikálna prípojka lepšej prístupnosti cez inovácie a čistejšiu dopravu	Spôsobový posun	2009-2013	2,4	
Fort Rinetta - Katkara	Rekvalifikácia pracovníkov pre miestny filmový priemysel	Zamestnanosť	2012-2015	900 tis.	
Fort St. Angelo - Birgu	Pevnosť St. Angelo dedičstvo skúseností	Propagácia a udržateľnosť turizmu na Malte	2012-2015	11,4	
Bighi hospital - Katkara	Národné interaktívne vedecké centrum	Posilňovanie vedomostí a  inovácie	2013-2015	14,8	
Cottonera waterfront - Bormla	Silnejšia kottonerská komunita – občianske práva, ich prístupnosť a pohyblivosť	Propagácia a udržateľnosť turizmu na Malte	2008-20155	8,6	
Marsaxlokk – Fishing Village	FIFG, EFF, EMFF		FIFG2004-2006
EFF 2007-2013
EMFF 2014-2020	40,2	
Council of Europe – Garibaldi Road	Zlepšenie infraštruktúry cesty TEN-T	Odstraňovanie prekážok	2009-2013	46,4 	
Hagar Qim and Mnajdra Temples - Qrendi	Hagar Qim and Mnajdra Temples – zachovanie a  udržanie kultúrneho dedičstva	Propagácia a udržateľnosť turizmu na Malte	2004-2009	4,7	
St.Pauls Catacombs - Rabat	Archeologické dedičstvo – jeho udržateľnosť a zachovanie	Propagácia a udržateľnosť turizmu na Malte	2008-2015	8,6	
Mdina Fortifications	Reštaurovanie, obnova, renovovanie historického opevnenia ostrova Malta a Goza	Propagácia a udržateľnosť turizmu na Malte	2008-2015	35	

Na záver programu sprevádzajúci konferenciou p. Ray Bartolo a p. Trevor Fenech poďakovali všetkým prítomným za aktívne zapájanie sa v rámci skupinových úloh a za účasť na konferencii. Nasledovalo vyhodnotenie kurzu formou hodnotiaceho dotazníka a na záver každý účastník získal certifikát o úspešnom ukončení kurzu.

4.	Odporúčané závery
Prostredníctvom tohto školenia sme získali komplexnejší prehľad o odborných postupoch v rámci systému riadenie EŠIF pre programové obdobie 2014 - 2020. Nadobudnuté poznatky využijeme v praxi, napomôže nám  v oblasti riešenia problémov súvisiacich so schvaľovacím procesom. Nadobudnuté poznatky budeme môcť využiť v rámci výkonu kontroly formálnej správnosti Žiadostí o nenávratný finančný príspevok, predbežnej finančnej kontroly a odborného hodnotenia. Taktiež poznatky môžu byť využité pri efektívnom riešení rôznych problémov, ktoré sa v danej problematike vyskytujú.

Z:   SŠFEÚ                                                                                           T: priebežne                             
5.	Prehľad prinesenej dokumentácie a miesto jej uloženia
Dokumentácia prinesená zo ZPC je k dispozícii u účastníka ZPC Mgr. Jána Tokoša, 
Ing. Daniely Ilavskej, Mgr. Dáši Petríkovej. 
6.	Osobitne vyhodnotený očakávaný prínos ZPC
Osobitným prínosom je zdieľanie informácií, poznatkov a skúseností s kolegami z iných členských krajín EÚ a získanie nových vedomostí o efektívnom prístupe k evaluačným aktivitám.
7.	Spôsob zverejnenia výsledkov ZPC, prenos získaných informácií
Výsledky ZPC sú zverejnené na zdieľanom adresári odboru. Taktiež bola správa zo ZPC zaslaná SMSaEZ, ktorá ju zverejní na internetovej stránke MŠVVaŠ SR.

Súhlasíme so zverejnením správy na internete.

Dátum: 13.06.2016

Správu vypracovali:  Mgr. Ján Tokoš

                                  Ing. Daniela Ilavská

                                  Mgr. Dáša Petríková 

So správou súhlasí: Ing. Silvia Hutníková,  poverená riadením odboru  posudzovania  
                                  projektov

Správu schválil: Ing. Juraj Gmiterko, poverený riadením sekcie štrukturálnych fondov EÚ